
Text rozhodnutia
Súd: Krajský súd Bratislava Spisová značka: 7Sa/56/2018 Identifikačné číslo súdneho spisu: 1018200858 Dátum vydania rozhodnutia: 21. 03. 2019 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2019:1018200858.2 Uznesenie Krajský súd v Bratislave v právnej veci žalobcu: Spojená škola, Zimná 96, Dobšiná, so sídlom Zimná 96, 049 25 Dobšiná, IČO: 422 43 271, Bratislava, proti žalovanému: Štátna školská inšpekcia, so sídlom Staré grunty 52, 832 91 Bratislava, IČO: 31 797 857, Školské inšpekčné centrum Košice, Němcovej 30, 040 01 Košice v konaní o správnej žalobe žalobcu doručenej dňa 08.06.2018 proti inému zásahu orgánu verejnej správy takto r o z h o d o l : Krajský súd v Bratislave konanie z a s t a v u j e . Žiaden z účastníkov konania nemá právo náhradu trov konania. o d ô v o d n e n i e : 1. Dňa 8.06.2018 bola Krajskému súdu v Bratislave (ďalej len „správny súd“) doručená správna žaloba proti inému zásahu orgánu verejnej správy - žalovaného, ktorou sa žalobkyňa domáhala určenia, že školská inšpekcia vykonaná Štátnou školskou inšpekciou, Školské inšpekčné centrum Košice, , Němcovej 30, 040 01 Košice dňa 10.04.2018 podľa poverenia na tematickú inšpekciu č. 88018/2017-2018 zo dňa 06.04.2018 v Spojenej škole, Zimná 96, Dobšiná, bola vykonaná v rozpore so zákonom číslo 596/2003 Z.z. o štátnej správe v školstve a školskej samospráve. 2. Dňa 21.03.2019 bolo správnemu súdu doručené späťvzatie podanej žaloby. Podľa § 99 ods. 1 písm. a) zák. č. 162/2015 Z.z. Správny súdny poriadok (ďalej len „SSP“)s právny súd konanie uznesením zastaví, ak žalobca vzal žalobu späť skôr, ako správny súd vo veci rozhodol, 3. Pretože správnemu súdu bolo účinne doručené späťvzatie podanej žaloby, konanie o nej zastavil. 4. O trovách konania súd rozhodol s poukazom na § 170 písm. b) SSP. Poučenie: Doručené uznesenie je právoplatné (§ 151 ods. 2 SSP). Kasačnou sťažnosťou možno napadnúť právoplatné rozhodnutie krajského súdu. (§ 438 ods. 1 SSP) Prípadná kasačná sťažnosť musí byť podaná v lehote jedného mesiaca od doručenia uznesenia a podáva sa na Krajskom súde v Bratislave v počte vyhotovení, zodpovedajúcom počtu účastníkov konania. (§ 443 SSP) Kasačná sťažnosť je prípustná proti každému právoplatnému rozhodnutiu krajského súdu, ak tento zákon neustanovuje inak. Kasačná sťažnosť nie je prípustná, ak sa opiera o iné dôvody, ako sú uvedené v § 440, ak sa opiera o dôvody, ktoré sťažovateľ neuplatnil v konaní pred krajským súdom, v ktorom bolo vydané napadnuté rozhodnutie, hoci tak urobiť mohol, ak smeruje len proti dôvodom rozhodnutia krajského súdu. (§439 SSP) V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 SSP). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konania o správnej žalobe podľa § 6 ods. 2 písm. c) a d), ak je žalovaným Centrum právnej pomoci (§ 449 SSP).

